મૂળ રાજસ્થાનના અને વર્ષોથી પાલનપુરમાં ઢુઢિયાવાડી વિસ્તારમાં રહેતા ચંદ્રકાન્તભાઈ મનમોહનસિંહ ચૌધરીની બહેન સપનાને પાલનપુર તાલુકાના ગોકુલપુરા ગામ ખાતે પરણાવી હતી. ગઈ કાલે ચંદ્રકાન્તભાઈ બાઈક લઈ તેમની બહેનને લેવા ગયા હતા. અા બંને ભાઈ-બહેન બાઈક પર પાલનપુર-અાબુ રોડ પર ચિત્રાસણી નજીકથી પસાર થઈ રહ્યા હતા ત્યારે સામેથી પુરઝડપે અાવી રહેલા ટ્રેલરે બાઈકને અડફેટે લઈ જોરદાર ટક્કર મારતાં ટ્રેલરના ટાયર નીચે અાવી જતાં બંને ભાઈ-બહેનના મોત થયા હતા. અા ઘટનાને પગલે લોકોના ટોળા રોડ ઉપર ધસી અાવ્યા હતા.